पाएं अपने शहर की ताज़ा ख़बरें और फ्री ई-पेपरडाउनलोड करें
बहादुरगंज के चरघरिया भाटावाड़ी निवासी एक महिला ने पति व ससुराल वालों पर प्रताड़ित करने का आरोप लगाते हुए महिला थाना में सोमवार को आवेदन दिया है। पीड़ित महिला रहनुमा खातून ने कहा कि तीन वर्ष पूर्व इस्लाम रीति रिवाज से शादी हुई थी। उस वक्त परिवार वालों ने दहेज में एक बाइक, डेढ़ भर सोना, 50 भर चांदी, अलमीरा ,पलंग, टेबल सहित अन्य जरूरी सामान दिए थे। शादी के बाद एक बेटा हुआ, उसके तीन माह बाद से सुसराल वालों ने मुझ पर ध्यान देना बंद कर दिया।
कुछ भी कहने पर अभद्र भाषा का प्रयोग करने लगे। मैंने इसकी जानकारी अपने घर वालों को दी। इसके बाद बीते 25 अप्रैल को घर वाले ससुराल आए और मामले को लेकर ससुराल वाले से बात करने लगे। इसी बीच वहां मौजूद पति जवाहिर आलम, इस्लामुद्दीन, जमीला खातून, इरफान, नूर दाना, इस्तरा आदि मुझे और मेरे घरवालों को गालीगलौज करने लगा। फिर अचानक सभी ने मेरी पिटाई कर दी और कहने लगे कार मेरे नाम करना होगा, तभी घर में रहने देंगे। इसके बाद धक्का देकर घर से निकाल दिया। मामले की शिकायत मिलने के बाद महिला थाना पुलिस मामले की जांच में जुट गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn